5 centov (euro)

Mince s nominálnou hodnotou 5 eurocentov sú vyrobené z ocele pokovované meďou. Majú priemer 21,25 mm, hrúbku 1,67 mm a hmotnosť 3,92 g. Hrana mince je hladká. Všetky mince majú spoločnú lícovou stranu a rozdielnu národnú rubovú stranu.

Od roku 2017 začali jednotlivé členské štáty s modifikáciou vzoru lícnej strany mincí. Tento vzor sa vyznačuje menšou a zaoblenejšou číslicou "5" a dlhšími úsekmi čiar na vonkajšej strane hviezd pri okraji mince.

Rubová strana

Štáty eurozóny 
 Belgicko – Podobizeň kráľe Filipa a jeho monogram „FP“ pod korunou.
 Estónsko – Mapa Estónska a nápis „Eesti“ (Estónsko).
 Fínsko – Fínsky heraldický lev prevzatý z markky.
 Francúzsko – Portrét Marianne, symbolu Francúzskej republiky.
 Írsko – Tradičná írska harfa.
 Taliansko – Koloseum v Ríme, známy rímsky amfiteáter z roku 80.
 Cyprus – Muflón ako symbol prírody.
 Lotyšsko – Malý štátny znak Lotyšska.
 Litva – Vytis, štátny znak Litvy.
 Luxembursko – Portrét veľkovojvodu Henriho.
 Malta – Neolitický chrám Mnajdra.
 Nemecko – Vetvička nemeckého duba prevzatá z fenigu.
 Holandsko – Portrét kráľe Viliama Alexandera a nápis „Willem-Alexander Koning der Nederlanden“ (holandsky kráľ Viliam).
 Portugalsko – Kráľovská pečať z roku 1134.
 Rakúsko – Prvosienka jarná, kvet rakúskych Álp.
 Grécko – Moderný námorný tanker, symbol pokroku gréckej námornej dopravy.
 Slovinsko – Obraz rozsievača, ktorý seje 30 hviezd
 Španielsko – Katedrála v Santiagu de Compostela.
 Slovensko – Vrch Kriváň vo Vysokých Tatrách.

Mikroštáty 
 Andorra - Kamzík stredozemný a orlosup. 
 Monako – Erb monackých kniežat.
 San Maríno – Prvá veža La Guaita.
 Vatikán – Podobizeň pápeža Františka.

Predošlé motívy mincí 
 Belgicko – Podobizeň kráľa Alberta II. a jeho monogram „A“
 Fínsko – Fínsky heraldický lev prevzatý z markky
 Holandsko – Portrét kráľovnej Beatrix a nápis „Beatrix Konigin der Nederlanden“ (Beatrix, holandská kráľovná).
 Monako – Erb monackých kniežat
 Vatikán – 1. séria – Portrét Jána Pavla II.
 Vatikán – 2. séria – Emblém pápežskej kancelárie.
 Vatikán – 3. séria – Podobizeň Benedikta XVI.

Referencie

Iné projekty

Externé odkazy 
 Vyobrazenie všetkých 5-centových mincí na stránkach Európskej centrálnej banky 

Euromince
Euro